b'\n_START_ARTICLE_\nGNU Hurd\n_START_SECTION_\nUtviklingshistorie\n_START_PARAGRAPH_\nOperativsystemet GNU ble p\xc3\xa5begynt i 1984 og utviklet seg raskt. I begynnelsen av 1990-\xc3\xa5rene, var den eneste store komponenten som manglet kjernen._NEWLINE_Utviklingen av Hurd begynte i 1990.\n_START_SECTION_\nArkitektur\n_START_PARAGRAPH_\nHurd er, i motsetning til majoriteten av Unix-like kjerner, bygget p\xc3\xa5 en mikrokjerne som er ansvarlig for \xc3\xa5 tilby de mest element\xc3\xa6re tjenestene, som \xc3\xa5 koordinere tilgang til maskinvaren. I teorien ville mikrokjernedesignet tillate at alle enhetsdrivere ble bygget som tjenere som virker i brukerniv\xc3\xa5, men i dag er de fleste driverne av denne typen fortsatt beholdt inne i GNU Mach, mikrokjernen som benyttes i dag. Det er fordi initielt ville brukerniv\xc3\xa5-drivere ha lidd av ytelsesproblemer.\n_START_SECTION_\nValg av mikrokjerne\n_START_PARAGRAPH_\nForel\xc3\xb8pig bruker Hurd GNU Mach som mikrokjerne, men det gj\xc3\xb8res en innsats for \xc3\xa5 portere Hurd til en mer moderne mikrokjerne. Det har forel\xc3\xb8pig ikke blitt tatt noe valg, men mesteparten av Hurd utviklernes tid har g\xc3\xa5tt med til \xc3\xa5 vurdere Coyotos, s\xc3\xa6rlig siden 2006.\n_START_SECTION_\nUnix-utvidelser\n_START_PARAGRAPH_\nEt antall tradisjonelle Unix-konsepter blir erstattet eller utvidet i Hurd._NEWLINE_Under Unix, har hvert program som kj\xc3\xb8rer en tildelt brukerid, som vanligvis svarer til brukeren som startet prosessen. Denne identifikasjonen dikterer handlingene som programmet tillates \xc3\xa5 gj\xc3\xb8re. Ingen utenforst\xc3\xa5ende prosess kan ender bruker-id-en til et kj\xc3\xb8rende program. En Hurd prosess kj\xc3\xb8rer i motsetning under et sett med bruker-id-er, som kan inneholde flere id-er, en eller ingen. En tilstrekkelig privilegert prosess kan legge til og fjerne id-er til andre prosesser. For eksempel er det en passordtjener som kan gi ut id-er i bytte mot et korrekt innloggingspassord._NEWLINE_N\xc3\xa5r det gjelder filsystemet, kan et passende program skrives som en oversetter for en enkelt fil eller et helt katalog-hierarki. Hver eneste tilgang til den oversatte filen, eller tilene under et hierarki, er faktisk h\xc3\xa5ndtert av programmet. For eksempel kan en filoversetter delegere lese og skrive operasjoner til en annen fil, ikke ulikt en symbolsk lenke i Unix. Effekten av Unix motering blir oppn\xc3\xa5dd ved \xc3\xa5 sette opp en filsystemoversetter (ved \xc3\xa5 bruke \xc2\xabsettrans\xc2\xbb kommandoen). Oversettere kan ogs\xc3\xa5 brukes for \xc3\xa5 tilby tjenester til brukeren. For eksempel tillater ftpfs-oversetteren at en bruker innkapsler en ekstern FTP side i en katalog. S\xc3\xa5 kan vanlige verkt\xc3\xb8y som ls, cp og rm benyttes for \xc3\xa5 manipulere filer p\xc3\xa5 det eksterne systemet. En oversetter som UnionFS tillater en bruker \xc3\xa5 forene flere kataloger i \xc3\xa9n, slik at \xc3\xa5 vise innholdet i den forente katalogen viser innholdet i alle katalogene._NEWLINE_Hurd krever en boot loader som har mulighet for multiboot, slik som GRUB.\n_START_SECTION_\nArkitekturen til tjenere\n_START_PARAGRAPH_\nIf\xc3\xb8lge Debian dokumentasjonen er det 24 tjenere (18 kjerne-tjenere og 6 filsystem-tjenere) oppkalt som f\xc3\xb8lger:'